stanford-oval/wikipedia huggingface dataset:
ซามูเอล คูนาร์ด
วัยผู้ใหญ่และอาชีพการงาน > เรือจักรไอน้ำ

คูนาร์ดทดลองใช้ไอน้ำอย่างระมัดระวังในตอนแรก จนได้เป็นผู้อำนวยการก่อตั้งบริษัทเรือจักรไอน้ำแฮลิแฟกซ์ (Halifax Steamboat Company) ซึ่งได้ต่อเรือจักรไอน้ำลำแรกในโนวาสโกเชียใน ค.ศ. 1930 ซึ่งก็คือเอสเอส เซอร์ ชาลส์ โอเกิล (SS Sir Charles Ogle) ที่ประสบความสำเร็จและให้บริการมายาวนานสำหรับบริการเรือข้ามฟากแฮลิแฟกซ์–ดาร์ทมัธ เรือจักรไอน้ำลำแรกถูกสร้างโดยแอรอน แมนบีเมื่อ ค.ศ. 1822 คูนาร์ดดำรงตำแหน่งประธานบริษัทใน ค.ศ. 1836 และได้จัดหาพลังงานไอน้ำให้กับเรือข้ามฟากลำที่สองชื่อบ็อกเซอร์ (Boxer) ใน ค.ศ. 1838 คูนาร์ดเป็นผู้นำนักลงทุนจากแฮลิแฟ็กซ์ให้รวมกิจการกับธุรกิจในเกแบ็กใน ค.ศ. 1931 เพื่อต่อเรือเดินสมุทรลำแรกชื่อว่าโรยัลวิลเลียม (Royal William) ที่แล่นระหว่างเกแบ็กและแฮลิแฟ็กซ์ แม้ว่าโรยัลวิลเลียมจะประสบปัญหาหลังจากที่ต้องสูญเสียทั้งฤดูกาลเนื่องจากการกักอหิวาตกโรค แต่คูนาร์ดก็ยังได้เรียนรู้บทเรียนอันมีค่าเกี่ยวกับการดำเนินการเรือจักรไอน้ำ เขาว่าจ้างเรือกลไฟชายฝั่งชื่อโพโชฮอนทัส (Pochohontas) ใน ค.ศ. 1832 สำหรับบริการขนส่งไปรษณีย์ไปยังพรินซ์เอดเวิร์ดไอแลนด์ และต่อมาได้ซื้อเรือจักรไอน้ำขนาดใหญ่ขึ้นชื่อว่าเคปเบรตัน (Cape Breton) เพื่อขยายบริการ
ประสบการณ์ของคูนาร์ดในการทำงานกับเรือจักรไอน้ำ รวมถึงการสังเกตเครือข่ายรถไฟที่ขยายตัวในอังกฤษ ทำให้เขาได้รับแรงบันดาลใจในการสำรวจการสร้างกองเรือจักรไอน้ำข้ามมหาสมุทรแอตแลนติก ซึ่งจะแล่นข้ามมหาสมุทรอย่างสม่ำเสมอเช่นเดียวกับที่รถไฟแล่นข้ามแผ่นดิน เขาเดินทางไปสหราชอาณาจักรเพื่อแสวงหาผู้ลงทุนใน ค.ศ. 1837 เขาก่อตั้งบริษัทร่วมกับนักธุรกิจอีกหลายคนเพื่อประมูลสิทธิ์การดำเนินการบริการไปรษณีย์ข้ามมหาสมุทรแอตแลนติกระหว่างอังกฤษกับอเมริกาเหนือ และประสบความสำเร็จในการเสนอราคา ต่อมาบริษัทได้กลายเป็น บจ.เรือจักรไอน้ำคูนาร์ด (Cunard Steamships Limited)
ใน ค.ศ. 1840 เรือจักรไอน้ำลำแรกของบริษัทชื่อบริแทนเนีย (Britannia) ได้ออกเดินทางจากลิเวอร์พูลไปยังแฮลิแฟกซ์ รัฐโนวาสโกเชีย และต่อไปยังบอสตัน รัฐแมสซาชูเซตส์ โดยมีคูนาร์ดและผู้โดยสารอีก 63 คนอยู่บนเรือ ถือเป็นจุดเริ่มต้นของบริการผู้โดยสารและขนส่งสินค้าประจำ บริษัทของคูนาร์ดสร้างชื่อเสียงในด้านความรวดเร็วและความปลอดภัยมายาวนานโดยไม่มีใครตำหนิได้ และทำให้เรือเดินทะเลประสบความสำเร็จ ท่ามกลางคู่แข่งหลายรายที่สูญเสียเรือและทรัพย์สินมากมาย เรือของคูนาร์ดประสบความสำเร็จ แต่ต้นทุนที่สูงทำให้คูนาร์ดมีหนี้สินจำนวนมากใน ค.ศ. 1842 และเขาต้องหนีจากเจ้าหนี้ในแฮลิแฟกซ์ไปยังอังกฤษ อย่างไรก็ตาม ภายใน ค.ศ. 1843 เรือของคูนาร์ดมีรายได้เพียงพอที่จะชำระหนี้และเริ่มจ่ายเงินปันผลเล็กน้อยแต่ก็เพิ่มขึ้นเรื่อย ๆ คูนาร์ดแบ่งเวลาของเขาระหว่างโนวาสโกเชียและอังกฤษ แต่ปล่อยให้การดำเนินงานในโนวาสโกเชียอยู่ในมือของเอ็ดเวิร์ดและวิลเลียม ลูกชายของเขามากขึ้น เนื่องจากธุรกิจดึงดูดให้เขาต้องใช้เวลาในลอนดอน
ใน ค.ศ. 1850 คูนาร์ดออกเดินทางพิเศษไปยังโนวาสโกเชียและนิวบรันสวิก โดยในขณะนั้นโจเซฟ คูนาร์ด นักธุรกิจไม้และการขนส่ง พี่ชายของเขาในนิวบรันสวิกล้มละลาย เป็นผลให้มีคนต้องออกจากงานถึง 1,000 คน คูนาร์ดกู้เงินและค้ำประกันหนี้ทั้งหมดของพี่ชายของเขาในโนวาสโกเชีย นิวบรันสวิก และบอสตันด้วยตนเอง โจเซฟย้ายไปอยู่ที่ลิเวอร์พูล ประเทศอังกฤษ ซึ่งซามูเอลช่วยให้เขาฟื้นฟูกิจการเดินเรือของเขาขึ้นมาใหม่
วัยผู้ใหญ่และอาชีพการงาน > มุมมองส่วนตัว

ตลอดชีวิตส่วนตัว คูนาร์ดไม่ใช่คนเคร่งศาสนา และหลายคนมองว่าเขาเป็นผู้ไม่นับถือศาสนา บนเตียงมรณะ คูนาร์ดปฏิเสธที่จะเข้าร่วมพิธีกรรมสุดท้ายและประกาศว่าเขา "ไม่รู้สึก ไม่ยอมรับ และไม่เชื่อ" ความเห็นของเขาเกี่ยวกับการเป็นทาสในคริสต์ศตวรรษที่ 19 ไม่เป็นที่ทราบแน่ชัด แต่คำกล่าวของเขาเกี่ยวกับการเดินทางแยกเชื้อชาติของเฟรเดอริค ดักลาส ซึ่งจัดเตรียมไว้โดยตัวแทนของบริษัทคูนาร์ดในลิเวอร์พูลบนเรือเดินสมุทรของเขาใน ค.ศ. 1845 แสดงให้เห็นอย่างชัดเจนว่าเขาต่อต้านการแบ่งแยกเชื้อชาติทุกรูปแบบ "ไม่มีใครเสียใจไปมากกว่าฉันอีกแล้วกับสถานการณ์อันไม่พึงปรารถนาที่เกิดขึ้นกับคุณดักลาสระหว่างการเดินทางจากลิเวอร์พูล แต่ฉันรับรองกับคุณได้ว่าเหตุการณ์แบบนี้จะไม่เกิดขึ้นอีกบนเรือจักรไอน้ำที่ฉันเกี่ยวข้องด้วย  ทัศนคติของเขาเกี่ยวกับเชื้อชาติสะท้อนให้เห็นถึงทัศนคติของชาวอังกฤษในสมัยนั้น ซึ่งมองว่าการปฏิบัติต่อคนผิวดำอย่างไม่ดีเป็นเรื่องผิดทางศีลธรรม แม้พวกเขาจะยังคิดว่าคนผิวดำด้อยกว่าคนผิวขาวทั้งทางสังคมและทางสติปัญญาก็ตาม[ต้องการอ้างอิง]
ชีวิตช่วงหลัง

หลุมศพของคูนาร์ดในสุสานบรอมป์ตัน ลอนดอน
หลุมศพของซูซาน ภรรยาของคูนาร์ด ในสุสานโอลด์เบอริอิงกราวด์ (แฮลิแฟกซ์ รัฐโนวาสโกเชีย)
คูนาร์ดเป็นเจ้าของบริษัทหลายแห่งในแคนาดา หลังจากที่เขาเสียชีวิตและการเปลี่ยนแปลงในสัญญาส่งไปรษณีย์ของอังกฤษ หุ้นส่วนของเขาในอังกฤษได้ยกเลิกการให้บริการในแคนาดาของเขา และเป็นเวลา 50 ปีก่อนที่เรือของเขากลับจะมาที่แคนาดาอีกครั้ง บริษัทถ่านหินของเขาในโนวาสโกเชีย ซึ่งเขาซื้อมาเพื่อใช้เป็นเชื้อเพลิงให้กับเรือเดินทะเล ยังคงเป็นการลงทุนครั้งใหญ่ของครอบครัวในโนวาสโกเชียและดำเนินการต่อจนถึงคริสต์ศตวรรษที่ 20 ในชื่อคูนาร์ดฟิวเอิลส์ (Cunard Fuels) ซึ่งต่อมาถูกครอบครัวเออร์วิงแห่งนิวบรันสวิกซื้อกิจการไป
ใน ค.ศ. 1859 คูนาร์ดได้รับการแต่งตั้งเป็นบารอเนตโดยสมเด็จพระราชินีนาถวิกตอเรีย
เซอร์ ซามูเอล คูนาร์ด เสียชีวิตที่เคนซิงตัน ในลอนดอน เมื่อวันที่ 28 เมษายน ค.ศ. 1865 และถูกฝังอยู่ที่สุสานบรอมป์ตัน ในลอนดอน ชิดกำแพงด้านตะวันออก
มรดก

ในพิพิธภัณฑ์การเดินเรือแห่งแอตแลนติกในแฮลิแฟกซ์ ส่วนสำคัญของชั้นสองจะอุทิศให้กับชีวิตของเขา สายการเดินเรือคูนาร์ด และเรือที่มีชื่อเสียงของบริษัท รูปปั้นสำริดขนาดใหญ่ของซามูเอล คูนาร์ดถูกสร้างขึ้นในเดือนตุลาคม ค.ศ. 2006 ที่บริเวณริมน้ำแฮลิแฟกซ์ ข้างท่าเรือโอเชียนเทอร์มินัลซึ่งเรือเดินทะเลของคูนาร์ดใช้งานมานาน แสตมป์ที่มีรูปเหมือนของคูนาร์ดได้รับการออกโดยแคนาดาโพสต์ใน ค.ศ.  2004
แม้จะต้องเผชิญกับความท้าทายจากบริษัทคู่แข่งและการเปลี่ยนแปลงทางเทคโนโลยี แต่บริษัทที่เจริญรุ่งเรืองนี้ก็เติบโตขึ้นเรื่อย ๆ ในที่สุดก็ดูดซับบริษัทอื่นๆ จำนวนมาก เช่น บจ.เรือจักรไอน้ำแคนาดาเหนือ (Canadian Northern Steamships Limited) และคู่แข่งหลักอย่างไวต์สตาร์ไลน์ เจ้าของเรือโอลิมปิกที่ประสบความสำเร็จ และอดีตเจ้าของเรือไททานิกที่ประสบความล้มเหลวใน ค.ศ. 1934 หลังจากนั้น คูนาร์ดได้ครองตลาดการค้าผู้โดยสารในแอตแลนติกด้วยเรือเดินทะเลที่มีชื่อเสียงที่สุดในโลกบางลำ เช่น อาร์เอ็มเอส ควีนแมรี (RMS Queen Mary) และอาร์เอ็มเอส ควีนเอลิซาเบธ (RMS Queen Elizabeth) ชื่อของเขายังดำรงอยู่จนถึงปัจจุบันในสายการเดินเรือคูนาร์ด ซึ่งปัจจุบันเป็นสาขาอันทรงเกียรติของอาณาจักรเรือสำราญคาร์นิวัลไลน์ (Carnival Line)
ครอบครัว

ซามูเอล คูนาร์ดแต่งงานกับซูซาน ลูกสาวของวิลเลียม ดัฟฟัส พ่อค้าสินค้าแห้ง เมื่อวันที่ 4 กุมภาพันธ์ ค.ศ. 1815 โดยมีบุตรด้วยกัน 9 คน เป็นลูกชาย 2 คน (เอ็ดเวิร์ด ค.ศ. 1816–1869 และวิลเลียม ค.ศ. 1825–1906) และลูกสาว 7 คน (แมรี ค.ศ. 1817–1885, ซูซาน ค.ศ. 1819–, มาร์กาเรต แอนน์ ค.ศ. 1820–1901, ซาราห์ เจน ค.ศ. 1821–1902, แอนน์ เอลิซาเบธ ค.ศ. 1823–1862, อิซาเบลลา ค.ศ. 1827–1894 และเอลิซาเบธ ค.ศ. 1828–1889) วันที่ 28 กุมภาพันธ์ ค.ศ. 1828 ซูซานเสียชีวิตเนื่องจากภาวะแทรกซ้อนหลังการคลอดเอลิซาเบธ คูนาร์ดไม่เคยแต่งงานอีก และบอกกับลูกชายบนเตียงมรณะว่าเขา "ฝันถึงแม่ที่รักของแก...และว่าเธอเป็นผู้หญิงที่ดีจริง ๆ"
เซอร์ ซามูเอล คูนาร์ด ถูกสืบทอดทั้งธุรกิจและตำแหน่งบารอเนตโดยเซอร์ เอ็ดเวิร์ด คูนาร์ด บารอนเนตที่ 2 ผู้ซึ่งบุตรชายคนโตของเขาได้แต่งงานกับแมรี บาช แม็กอีเวอส์ (ลูกสาวของบาช แม็กอีเวอร์ส) และตำแหน่งบารอเนตก็ถูกส่งต่อมายังเธอ บาช เอ็ดเวิร์ด คูนาร์ด บารอนเนตที่ 3 บุตรชายของพวกเขา แต่งงานกับแม่บ้านสังคมชื่อเอเมอรัลด์ เลดี คูนาร์ด (ค.ศ. 1872–1948) พวกเขามีลูกสาวหนึ่งคนชื่อแนนซี คูนาร์ด (ค.ศ. 1896–1965) นักเขียน ทายาท และนักรณรงค์ทางการเมือง
วิลเลียม คูนาร์ด บุตรชายคนที่สองของเซอร์ ซามูเอล คูนาร์ด แต่งงานกับลอรา ชาร์ลอตต์ ฮาลิเบอร์ตัน ลูกสาวของทอมัส แชนด์เลอร์ ฮาลิเบอร์ตัน นักเขียนและนักการเมือง ทั้งคู่มีลูกชายสามคนและลูกสาวหนึ่งคน วิลเลียมสร้างโรงเรียนคนหูหนวกแฮลิแฟกซ์ มาร์กาเรต ลูกสาวของซามูเอล คูนาร์ด แต่งงานกับวิลเลียม ลีห์ เมลลิช (ค.ศ. 1813–1864) ทหาร เจ้าของที่ดิน และนักคริกเก็ต
รูปปั้นเซอร์ซามูเอล คูนาร์ดที่สร้างขึ้นเมื่อเดือนตุลาคม ค.ศ. 2006 ที่แฮลิแฟกซ์ รัฐโนวาสโกเชีย
สุนีย์ สินธุเดชะ

| รองศาสตราจารย์ สุนีย์ สินธุเดชะ ม> ว.ม., ป.ช. |
| --- | --- |
เกิด: สุนีย์ เครือนิล 7 มกราคม พ.ศ. 2479 (89 ปี) อำเภอแม่ระมาด จังหวัดตาก
สัญชาติ: ไทย
อาชีพ: อาจารย์ นักพูด พิธีกร นักแสดง นักการเมือง
คู่สมรส: พล.อ.ต.ประเทศ สินธุเดชะ
บุตร: ดร.นิธินาถ เตลาน
รองศาสตราจารย์ สุนีย์ สินธุเดชะ อดีตนายกสภามหาวิทยาลัยรัตนบัณฑิต อดีตอธิการบดีมหาวิทยาลัยรัตนบัณฑิต อดีตอาจารย์ประจำสาขาวิชาการสอนภาษาไทย ภาควิชาหลักสูตรและการสอน คณะครุศาสตร์ จุฬาลงกรณ์มหาวิทยาลัย ที่พวกเรารู้จักกันโดยทั่วไปว่า "อาจารย์แม่" หรือที่นักเรียนในโรงเรียนสาธิตจุฬาลงกรณ์มหาวิทยาลัย ฝ่ายประถม และอนุบาลเรียกว่า "คุณยาย" และเป็นอดีตรองหัวหน้าพรรคถิ่นไทย
ประวัติ

รศ.สุนีย์ สินธุเดชะ (เครือนิล) เกิดเมื่อวันที่ 7 มกราคม พ.ศ. 2479 ที่ตำบลขะเนจื้อ อำเภอแม่ระมาด จังหวัดตาก เริ่มเข้าศึกษาระดับชั้นประถมศึกษา - มัธยมศึกษาปีที่ 6 ที่โรงเรียนสตรีผดุงปัญญา จังหวัดตาก สำเร็จการศึกษาระดับปริญญาตรีอักษรศาสตรบัณฑิตและครุศาสตรบัณฑิต จากจุฬาลงกรณ์มหาวิทยาลัย (นักเรียนทุนกระทรวงศึกษาธิการ)  ศึกษาดูงานที่มหาวิทยาลัย Shatee University ประเทศสิงคโปร์ ศึกษาดูงานการเรียนการสอนวิชาการโรงแรม ณ มหาวิทยาลัยฮาวาย ศึกษาดูงานการศึกษาภาษาต่างประเทศและกิจกรรมด้านการเรียนวิชาการโรงแรม ณ มหาวิทยาลัยโตเกียว ประเทศญี่ปุ่น และได้รับพระราชทานปริญญาดุษฎีบัณฑิตสาขานิเทศศาสตร์จากมหาวิทยาลัยราชภัฏสวนสุนันทา ได้รับพระราชทานปริญญาดุษฎีบัณฑิตปรัชญา สาขาพัฒนศึกษา จากมหาวิทยาลัยขอนแก่น
หลังจบการศึกษาจึงเข้ารับราชการเป็นอาจารย์สอน โรงเรียนสาธิตจุฬาลงกรณ์มหาวิทยาลัย ต่อมาจึงย้ายมาเป็นอาจารย์ประจำสาขาวิชาการสอนภาษาไทย ภาควิชาหลักสูตรและการสอน คณะครุศาสตร์ จุฬาลงกรณ์มหาวิทยาลัย รวมทั้งเป็นอาจารย์พิเศษ โรงเรียนผู้บังคับหมวดทหารอากาศ สถาบันจิตวิทยาและความมั่นคง มหาวิทยาลัยศิลปากร วิทยาลัยแพทยศาสตร์กรุงเทพมหานครและวชิรพยาบาล (มหาวิทยาลัยนวมินทราธิราชในปัจจุบัน) วิทยาลัยพยาบาลตำรวจ และอีกหลายสถาบัน
สมรสกับ พลอากาศตรี ประเทศ สินธุเดชะ มีบุตรสาวคนเดียว คือ ดร.นิธินาถ สินธุเดชะ เตลาน หลังเกษียณอายุราชการแล้ว รศ.สุนีย์ ได้เข้ามารับตำแหน่งอธิการบดีมหาวิทยาลัยรัตนบัณฑิต ระหว่างปี พ.ศ. 2547 – 2554 และนายกสภามหาวิทยาลัยรัตนบัณฑิต  ตั้งแต่ปี พ.ศ. 2555
งานการเมือง

รศ.สุนีย์ เคยร่วมงานการเมืองกับ ดร.พิจิตต รัตตกุล โดยเข้ารับตำแหน่งรองหัวหน้าพรรคถิ่นไทย ในปี พ.ศ. 2543 ต่อมาในปี พ.ศ. 2544 ได้ลาออกจากพรรคถิ่นไทย จึงได้ลดบทบาททางการเมืองลงไป
งานการพูด

รศ.สุนีย์ มีชื่อเสียงมาจากการโต้วาทีที่จุฬาลงกรณมหาวิทยาลัยในช่วง 14 ตุลาและ  6 ตุลากับการโต้วาทีกับนักศึกษา โดยมีการโต้ที่เด็ดขาด เฉียบแหลม สามารถตอบโต้ได้ทุกคำค้านของฝ่ายค้าน หยิบประเด็นใดมาก็สามารถโต้ได้หมด โดยอาจารย์แม่เคยเป็นนักพูดประจำรายการทีวีวาที เป็นแขกรับเชิญยุคแรกกับรายการจันทร์กะพริบ รายการสี่ทุ่มสแควร์ และมักถูกเชิญให้ไปเป็นกรรมการตัดสินการพูดโต้วาทีหลายครั้ง เมื่ออาจารย์แม่มีอายุมากขึ้นก็เริ่มรับงานน้อยลงวางมือทั้งงานพูดและงานบริหาร
งานบันเทิง > ผลงานภาพยนตร์

พ.ศ. 2538 - บินแหลก
พ.ศ. 2540 - ถนนนี้หัวใจข้าจอง
พ.ศ. 2542 - แตก 4 รัก โลภ โกรธ เลว (รับเชิญ)
งานบันเทิง > ผลงานละคร

พ.ศ. 2535 - ดอกไม้ของนายแย้ (ช่อง 3)
งานบันเทิง > ผลงานพิธีกร

ทีวีวาที
จั๊กจั่นบันเทิง คู่กับ ชาญณรงค์ ขันทีท้าว
งานบันเทิง > ผลงานโฆษณา

• โฆษณา หมากฝรั่งเดนทีน (ร่วมกับ แหม่ม คัทลียา แมคอินทอช)
โฆษณา ยาสีฟันอีโมฟอร์ม(emofrom)
โฆษณา น้ำยาบ้วนปากอีโมฟอร์ม(emofrom)
โฆษณา ขนมgussen
โฆษณา RBAC
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2528 –  เหรียญจักรพรรดิมาลา (ร.จ.พ.)
สุทธิพงศ์ ทัดพิทักษ์กุล

| สุทธิพงศ์ ทัดพิทักษ์กุล |
| --- | --- |
สุทธิพงศ์ ทัตพิทักษ์กุล (ซ้าย) กับ อภิสิทธิ์ เวชชาชีวะ ขณะดำรงตำแหน่งนายกรัฐมนตรี
ข้อมูลพื้นฐาน
ชื่อเกิด: สุทธิพงศ์ ทัดพิทักษ์กุล
เกิด: 27 พฤศจิกายน พ.ศ. 2507 (60 ปี)
ที่เกิด: กรุงเทพมหานคร    ประเทศไทย
แนวเพลง: ป็อป
อาชีพ: นักร้อง, ผู้ประกาศข่าว, พิธีกร, นักวิเคราะห์เศรษฐกิจ และ ยูทูบเบอร์
เครื่องดนตรี: กีตาร์ คีย์บอร์ด เปียโน
ช่วงปี: พ.ศ. 2528—ปัจจุบัน
ค่ายเพลง: ไนท์ สปอต คีตา  ร่องเสียงลำไย สไปซีดิสก์
คู่สมรส: แอน  อ้อย เอ็นดู

สมาชิก: เบิร์ดกะฮาร์ท
สุทธิพงศ์ ทัดพิทักษ์กุล เกิดเมื่อวันที่ 27 พฤศจิกายน พ.ศ. 2507 ที่โรงพยาบาลศิริราช มีชื่อเล่นว่า ฮาร์ท เรียนชั้นประถมที่โรงเรียนเซนต์จอห์น เรียนระดับมัธยมที่ประเทศสหรัฐอเมริกา จบระดับปริญญาตรีด้าน เศรษฐศาสตร์ที่ UCLA และปริญญาโทจาก University of Southern California ในสาขาเศรษฐศาสตร์เช่นกัน ในปี พ.ศ. 2561 เขาเปิดเผยว่าเขามีภรรยา 3 คน และลูก 7 คน
งานการเมือง

สุทธิพงศ์ได้เข้าร่วมเป็นกรรมการบริหาร พรรคประชากรไทย ในยุคที่นาย สมัคร สุนทรเวช เป็นหัวหน้าพรรคเมื่อวันที่ 14 กุมภาพันธ์ พ.ศ. 2540 ในลำดับที่ 57  แต่พ้นจากตำแหน่งกรรมการบริหารพรรคพร้อมกับนาย มนตรี สุวรรณน้อย เมื่อวันที่ 29 ธันวาคม พ.ศ. 2540
ผลงาน

ดูบทความหลักที่ เบิร์ดกะฮาร์ท
ฮาร์ทเคยเป็นผู้ประกาศข่าวของทาง ไทยทีวีสีช่อง 9 อ.ส.ม.ท. ในช่วงปี 2534 - 2537 ในช่วงของรายการ Morning News ข่าวเช้าภาคภาษาอังกฤษ สถานีโทรทัศน์สีกองทัพบกช่อง 7 ในช่วงปี 2539 - 2540 ในช่วงของข่าวภาคค่ำ หลังจากนั้นก็ย้ายมาอยู่ช่อง 3 เป็นผู้ประกาศข่าวภาคค่ำ ชื่อ ระเบียงข่าว และ เก็บตก ร่วมกับ พรหมพร ยูวะเวส
และเคยเป็นพิธีกรรายการ สนามเป้าเล่าข่าว ของสถานีวิทยุโทรทัศน์กองทัพบก ราวๆปี 2552 - 2553
ผลงาน > ภาพยนตร์

เด็กหอ (2549) แสดงเป็น คุณพ่อต้น
สยามสแควร์ (2560) แสดงเป็น ดร. มานพ
Bangkok Breaking มหานครเมือง(ห)ลวง (2564) แสดงเป็น เฮียวัฒน์
พิธีกร

ชูรักชูรส ช่อง 3
เกมอัจฉริยะ ช่อง 3
HOW MUCH เท่าไหร่ ช่อง ไอทีวี
หนังสือของพ่อ ช่อง 5
กว่าจะเป็นดาว โมเดิร์นไนน์ทีวี
SME ชี้ช่องรวย สถานีวิทยุโทรทัศน์แห่งประเทศไทย
เป็นข่าว ช่อง 5
Byrd Say Play Heart นาว 26
เก๋าไม่แก่ ช่อง 5 (2560) คู่กับ มิณฑิตา วัฒนกุล
ซูเปอร์แก๊ก ช่อง 7
ห้องข่าวเช้านี้ ทีเอ็นเอ็น 24
TNN Good Morning ทีเอ็นเอ็น 24
เมือไทยวาไรตี้
แหล่งข้อมูลอื่น

สุทธิพงศ์ ทัดพิทักษ์กุล ที่เฟซบุ๊ก
สุทธิพงศ์ ทัดพิทักษ์กุล ที่เฟซบุ๊ก (เฟซบุ๊กแฟนเพจเบิร์ดกะฮาร์ท)
สุทธิพงศ์ ทัดพิทักษ์กุล ที่ยูทูบ
สำนักวิชาศิลปศาสตร์ มหาวิทยาลัยแม่ฟ้าหลวง

| --- | --- |
School of Liberal Arts, Mae Fah Luang University

ชื่อย่อ: LA / MFU.
คติพจน์: "สำนักวิชาศิลปศาสตร์ชั้นที่เป็นศูนย์กลางด้านภาษา และวัฒนธรรมแห่งอนุภูมิภาคลุ่มแม่น้ำโขง"
สถาปนา: 5 มิถุนายน พ.ศ. 2541 (26 ปี)
คณบดี: รศ.ดร. สรบุศย์ รุ่งโรจน์สุวรรณ
ที่อยู่: 333 หมู่ 1 ตำบลท่าสุด อำเภอเมืองเชียงราย จังหวัดเชียงราย 57100
เพลง: ศรีศิลปศาสตร์
สี:   สีเทา
เว็บไซต์: สำนักวิชาศิลปศาสตร์ มหาวิทยาลัยแม่ฟ้าหลวง
สำนักวิชาศิลปศาสตร์ มหาวิทยาลัยแม่ฟ้าหลวง (อังกฤษ: School of Liberal Arts, Mae Fah Luang University) จัดตั้งขึ้นเมื่อปี พ.ศ. 2541 นับเป็นสำนักวิชาลำดับที่ 2 ของมหาวิทยาลัยแม่ฟ้าหลวง เป็นสถาบันการศึกษาด้านศิลปศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ

นับตั้งแต่ก่อตั้ง สำนักวิชาศิลปศาสตร์ มหาวิทยาลัยแม่ฟ้าหลวง ดำเนินงานตามพันธกิจหลายด้าน โดยมีเป้าหมายสูงสุดคือ เพื่อส่งเสริมคุณภาพของการสอน งานวิจัย การบริการวิชาการ และการทำนุบำรุงศิลปะและวัฒนธรรม รวมถึงการพัฒนาบัณฑิตให้มีความเป็นเลิศทางภาษา นอกจากนี้ยังมีเป้าหมายเพื่อกำกับติดตามและรักษามาตรฐานระดับสูงของการสอนภาษาอังกฤษ ภาษาไทย ภาษาญี่ปุ่น ภาษาฝรั่งเศส และภาษาต่างประเทศอีกหลายภาษา ควบคู่กับการให้ความสำคัญเรื่องเทคโนโลยีสารสนเทศ ซึ่งเป็นคุณสมบัติอย่างหนึ่งที่สอดคล้องกับความต้องการขององค์กรต่าง ๆ ในยุคปัจจุบัน นอกจากนี้ สำนักวิชาฯ ยังปรับปรุงหลักสูตรศึกษาทั่วไปเพื่อส่งเสริมการเรียนด้านสังคมวัฒนธรรม เศรษฐกิจ การเมือง สิ่งแวดล้อม และสุขภาพ สุขอนามัย ซึ่งสามารถใช้เป็นความรู้พื้นฐานสำหรับวิชาชีพต่าง ๆ ต่อไป
สำนักวิชาศิลปศาสตร์จัดตั้งขึ้นตามพระราชบัญญัติมหาวิทยาลัยแม่ฟ้าหลวง พ.ศ. 2541 (ค.ศ. 1998) ในช่วง 2 ปีแรกนับจากก่อตั้งขึ้นในปี พ.ศ. 2542 สำนักวิชาฯ รับผิดชอบเกี่ยวกับการพัฒนาและสอนรายวิชาศึกษาทั่วไป ในปี พ.ศ. 2554 สำนักวิชาฯ เริ่มขยายหลักสูตรระดับต่าง ๆ ตั้งแต่นั้นเป็นต้นมา สำนักวิชาศิลปศาสตร์ มหาวิทยาลัยแม่ฟ้าหลวง ได้พัฒนาและเปิดหลักสูตรใหม่ที่มีความหลากหลายทั้งสาขาวิชาและระดับการศึกษาอย่างต่อเนื่อง
หลักสูตร

ปัจจุบัน สำนักวิชาศิลปศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
| หลักสูตรที่เปิดสอนในสำนักวิชาศิลปศาสตร์ มหาวิทยาลัยแม่ฟ้าหลวง> ระดับปริญญาตรี | หลักสูตรที่เปิดสอนในสำนักวิชาศิลปศาสตร์ มหาวิทยาลัยแม่ฟ้าหลวง> ระดับปริญญาโท | หลักสูตรที่เปิดสอนในสำนักวิชาศิลปศาสตร์ มหาวิทยาลัยแม่ฟ้าหลวง> ระดับปริญญาเอก | หลักสูตรที่เปิดสอนในสำนักวิชาศิลปศาสตร์ มหาวิทยาลัยแม่ฟ้าหลวง>  |
| --- | --- | --- | --- |
| หลักสูตรศิลปศาสตรบัณฑิต (ศศ.บ.) สาขาวิชาภาษาอังกฤษ สาขาวิชาภาษาไทยและวัฒนธรรมไทยสำหรับชาวต่างประเทศ | หลักสูตรศิลปศาสตรมหาบัณฑิต (ศศ.ม.) สาขาวิชาภาษาอังกฤษเพื่อการพัฒนาวิชาชีพ (หลักสูตรนานาชาติ) | หลักสูตรปรัชญาดุษฎีบัณฑิต (ปร.ด.) สาขาวิชาภาษาอังกฤษเพื่อการพัฒนาวิชาชีพ (หลักสูตรนานาชาติ) |  |
ทำเนียบคณบดี

คณบดีสำนักวิชาศิลปศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
| 0 | 1 | 2 |
| --- | --- | --- |
ทำเนียบคณบดีสำนักวิชาศิลปศาสตร์ มหาวิทยาลัยแม่ฟ้าหลวง 
| รายนามคณบดี | ระยะเวลาในการดำรงตำแหน่ง |  |
| 1. ผู้ช่วยศาสตราจารย์ ดร.อัญชลี วงศ์หล้า | พ.ศ. 2542 - พ.ศ. 2544 |  |
| 2. รองศาสตราจารย์ ดร. ปรีชา อุปโยคิน | พ.ศ. 2544 - พ.ศ. 2546 |  |
| 3. รองศาสตราจารย์ ดร. จักรพันธุ์ วงษ์บูรณาวาทย์ | พ.ศ. 2546 - พ.ศ. 2554 |  |
| 4. ผู้ช่วยศาสตราจารย์ ดร. อัครา อัครนิธิ | พ.ศ. 2554 - พ.ศ. 2558 |  |
| 5. ผู้ช่วยศาสตราจารย์ ดร. ร่มเย็น โกไศยกานนท์ | พ.ศ. 2559 - พ.ศ. 2560 |  |
| 6. ผู้ช่วยศาสตราจารย์ ดร. จิราภรณ์ อินทราไสย | พ.ศ. 2560 - พ.ศ. 2564 |  |
| 7. รองศาสตราจารย์ ดร. สรบุศย์ รุ่งโรจน์สุวรรณ | พ.ศ. 2564 - ปัจจุบัน |  |
ดูเพิ่ม

มหาวิทยาลัยแม่ฟ้าหลวง
รายชื่อคณะศิลปศาสตร์ในประเทศไทย
แหล่งข้อมูลอื่น

เว็บไซต์มหาวิทยาลัยแม่ฟ้าหลวง
เว็บไซค์สำนักวิชาศิลปศาสตร์ มหาวิทยาลัยแม่ฟ้าหลวง
| ด ค กรายชื่อโรงเรียนภาษาและมนุษยวิทยาในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี
สถาบันอุดมศึกษา  ในกำกับของรัฐ: เกษตรศาสตร์ (มนุษยศาสตร์ • ศิลปศาสตร์และวิทยาการจัดการ • ศิลปศาสตร์และวิทยาศาสตร์) • ขอนแก่น (มนุษยศาสตร์และสังคมศาสตร์ • สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ • เทคโนโลยีสุรนารี • ธรรมศาสตร์ • บูรพา • พะเยา • มหิดล (ศิลปศาสตร์ • สังคมศาสตร์และมนุษยศาสตร์) • แม่โจ้ • แม่ฟ้าหลวง (ศิลปศาสตร์ • จีนวิทยา) • วลัยลักษณ์ • ศรีนครินทรวิโรฒ • ศิลปากร (โบราณคดี • อักษรศาสตร์) • สงขลานครินทร์ (มนุษยศาสตร์และสังคมศาสตร์ • ศิลปศาสตร์ • วิเทศศึกษา) • สวนดุสิต
มหาวิทยาลัยราชภัฏ: เชียงใหม่ • นครราชสีมา •  บ้านสมเด็จเจ้าพระยา • บุรีรัมย์ • มหาสารคาม • สวนสุนันทา • สุราษฎร์ธานี • สุรินทร์ • อุดรธานี • เลย
มหาวิทยาลัย  เทคโนโลยีราชมงคล: ตะวันออก (มนุษยศาสตร์และสังคมศาสตร์) • ตะวันออก (ศิลปศาสตร์) • ธัญบุรี • รัตนโกสินทร์ • ล้านนา • ศรีวิชัย • อีสาน
สถาบันอุดมศึกษาเอกชน: กรุงเทพ • เกริก • เกษมบัณฑิต • คริสเตียน • เซนต์จอห์น • ตาปี • ธุรกิจบัณฑิตย์ • บัณฑิตเอเซีย • รังสิต • ศรีปทุม • แสตมฟอร์ด • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อีสเทิร์นเอเชีย
รายชื่อ • หมวดหมู่ • โครงการ • สถานีย่อย
คำยืมภาษาแต้จิ๋วในภาษาไทย

คะน้า เป็นตัวอย่างชื่อพืชที่ทับศัพท์จากภาษาแต้จิ๋ว
มีคำศัพท์ในภาษาไทยจำนวนมากที่เป็นคำยืมที่มีที่มาจากภาษาแต้จิ๋ว เนื่องจากมีชาวจีนแต้จิ๋วอาศัยอยู่ในประเทศไทยเป็นจำนวนมากจึงเกิดการแลกเปลี่ยนทางวัฒนธรรม
บทความนี้รวบรวมรายการคำศัพท์ที่มาจากภาษาจีนแต้จิ๋วเหล่านั้นพร้อมบอกรากศัพท์และเสียงอ่านที่ใกล้เคียงในภาษาจีนแต้จิ๋วโดยยึดตามสำเนียงเมืองซัวเถาซึ่งเป็นสำเนียงมาตรฐาน
ในจำนวนคำเหล่านี้ มีบางส่วนที่ในภาษาแต้จิ๋วออกเสียงใกล้เคียงกับภาษาฮกเกี้ยนมาก ดังนั้นรากศัพท์อาจไม่สามารถสรุปได้แน่ชัดหรือเป็นทั้งจากภาษาแต้จิ๋วและภาษาฮกเกี้ยนพร้อมกัน คำเหล่านั้นจะรวบรวมไว้ทั้งในบทความนี้และในบทความคำยืมภาษาฮกเกี้ยนในภาษาไทยด้วยพร้อมกัน อย่างไรก็ตามข้อแตกต่างคือในบทความนี้จะระบุคำอ่านตามภาษาแต้จิ๋ว
ดูเพิ่ม

เพ็งอิม
คำยืมภาษากวางตุ้งในภาษาไทย
คำยืมภาษาฮกเกี้ยนในภาษาไทย
บรรณานุกรม

Chaozhou Mogher. (n.d.). 《潮典》潮语在线辞典 [《Chaodian》Teochew Spoken Language Online Dictionary]. Retrieved October 17, 2024, from https://www.mogher.com/
潮州音字典. (n.d.). 潮州音字典 [Chaozhou Sound Dictionary]. Retrieved October 17, 2024, from http://www.czyzd.com/
รายชื่อวัดในจังหวัดชัยภูมิ

รายชื่อวัดในจังหวัดชัยภูมิ
พระอารามหลวงในจังหวัดชัยภูมิ > พระอารามหลวงมหานิกาย

วัดราชบูรณะ (พระอารามหลวงชั้นเอก ชนิดวรมหาวิหาร) ตำบลในเมือง อำเภอเมืองชัยภูมิ
วัดไพรีพินาศ (พระอารามหลวงชั้นโท ชนิดราชวรวิหาร) ตำบลในเมือง อำเภอเมืองชัยภูมิ
วัดทรงศิลา (พระอารามหลวงชั้นตรี ชนิดสามัญ) ตำบลในเมือง อำเภอเมืองชัยภูมิ
วัดชัยสามหมอ (พระอารามหลวงชั้นตรี ชนิดสามัญ) ตำบลช่องสามหมอ อำเภอแก้งคร้อ
วัดป่าศรีอู่ทอง (พระอารามหลวงชั้นตรี ชนิดวรวิหาร พระราชปัญญาสุธี ปธ.๙ รองเจ้าคณะภาค๑๑ เจ้าอาวาสวัดป่าศรีอู่ทอง) ม.18บ้านห้วยยาง ตำบลห้วยยาง อำเภอคอนสาร
วัดเจดีย์ (พระอารามหลวงชั้นตรี ชนิดสามัญ.พระวิสุทธิเจติยาภิบาล เจ้าคณะอำเภอคอนสาร เจ้าอาวาสวัดเจดีย์) ตำบลคอนสาร อำเภอคอนสาร
วัดมหาธาตุชัยภูมิอรุณธรรมสถาน(พระอารามหลวงชั้นตรี ชนิดวรวิหาร เจ้าอาวาส พระราชมหาเจติยาภิบาล เจ้าคุณต่อศักดิ์ เจ้าคณะอำเภอพระธาตุชัยภูมิ) ตำบลเก่าย่าดี อำเภอพระธาตุชัยภูมิ
พระอารามหลวงธรรมยุต
วัดชัยประดิษฐาราม(พระอารามหลวงชั้นเอก ชนิดราชวรวิหาร เจ้าอาวาส พระพหรมวชิรมงคล ที่ปรึกษาเจ้าคณะจังหวัดชัยภูมิ) ถนน.พระราม ตำบลในเมือง อำเภอเมืองชัยภูมิ
วัดมหาโลกยาราม (พระอารามหลวงชั้นโทร ชนิดวรมหาวิหาร เจ้าอาวาส พระเทพชัยภูมิมุนี เจ้าคณะจังหวัดชัยภูมิ) ตำบลรอบเมือง อำเภอเมืองชัยภูมิ
วัดประสิทธิแหลมแค (พระอารามหลวงชั้นตรี ชนิดสามัญ) ตำบลหนองแค อำเภอหนองแค
วัดวรเชษฐ์ภิรตาราม(พระอารามหลวงชั้นตรีชนิดสามัญ) ตำบลบางวัว อำเภอตลาดนคร
วัดราษฎร์ในจังหวัดชัยภำมิ > วัดรา ษฎร์ในอำเภอซับใหญ่ > วัดราษฎร์มหานิกาย

วัดท่ากูบ ตำบลท่ากูบ
วัดบ้านโป่งเกต ตำบลท่ากูบ
วัดบ้านวังรัง ตำบลท่ากูบ
วัดวังอุดม ( ถ้ำสลักได )   ตำบลท่ากูบ
วัดซับสายออตำบลท่ากูบ
วัดวังขอนสัก  ตำบลท่ากูบ
วัดวังกุง ตำบลท่ากูบ
วัดหนองยางพัฒนา ตำบลตะโกทอง
วัดซับใหม่ ตำบลตะโกทอง
วัดชัยคุณาราม   ตำบลซับใหญ่
วัดตะโกทองวนาราม  ตำบลตะโกทอง
วัดซับห่าง   ตำบลซับใหญ่
วัดซับใหญ่พัฒนา ตำบลซับใหญ่
วัดพายับซับใหญ่ ตำบลซับใหญ่
วัดราษฎร์ในจังหวัดชัยภำมิ > วัดรา ษฎร์ในอำเภอซับใหญ่ > วัดราษฎร์ธรรมยุติกนิกาย

วัดถ้ำสว่าง ตำบลท่ากูบ
วัดราษฎร์ในจังหวัดชัยภำมิ > วัดราษฎร์ในอำเภอเกษตรสมบูรณ์ > วัดราษฎร์มหานิกาย

วัดกุดเลาะ ตำบลกุดเลาะ
วัดขามเวียน ตำบลกุดเลาะ
วัดตะคลองหิน ตำบลกุดเลาะ
วัดตะบองเพชร ตำบลกุดเลาะ
วัดท่าศาลา ตำบลกุดเลาะ
วัดบึงศีรษะกุญชร ตำบลกุดเลาะ
วัดป่าโนนสว่าง ตำบลกุดเลาะ
วัดป่าบุญญาราม ตำบลกุดเลาะ
วัดมัชฌิมวาส ตำบลกุดเลาะ
วัดศักดิ์งอย ตำบลกุดเลาะ
วัดดอกไม้ ตำบลโนนกอก
วัดทักษิณ ตำบลโนนกอก
วัดโนนทราย ตำบลโนนกอก
วัดบุญเรือง ตำบลโนนกอก
วัดบุปผาราม ตำบลโนนกอก
วัดพการาม ตำบลโนนกอก
วัดโคกสว่างดาราม ตำบลบ้านเดื่อ
วัดธาตุนาจะหมื่น ตำบลบ้านเดื่อ
วัดบ้านห้วยโป่งสามัคคี ตำบลบ้านเดื่อ
วัดบึงมะนาว ตำบลบ้านเดื่อ
วัดป่าศรีสุพร ตำบลบ้านเดื่อ
วัดพุทธาวราราม ตำบลบ้านเดื่อ
วัดโพธิ์ศรี ตำบลบ้านเดื่อ
วัดมุจรินทร์ ตำบลบ้านเดื่อ
วัดสระแก้ว ตำบลบ้านเดื่อ
วัดแสงสว่างดาราราม ตำบลบ้านเดื่อ
วัดทรงศิลา ตำบลบ้านบัว
วัดทรายมูล ตำบลบ้านบัว
วัดสมโพธิ์ ตำบลบ้านบัว
วัดทุ่งโพธิ์ ตำบลบ้านเป้า
วัดทุ่มศิลา ตำบลบ้านเป้า
วัดธาตุ ตำบลบ้านเป้า
วัดบ้านเป้า ตำบลบ้านเป้า
วัดบูรพาราม ตำบลบ้านเป้า
วัดร่องแสนคำ ตำบลบ้านเป้า
วัดแจ้ง ตำบลบ้านยาง
วัดแจงสองคอน ตำบลบ้านยาง
วัดท่างอย ตำบลบ้านยาง
วัดบริบูรณ์ ตำบลบ้านยาง
วัดราษฎร์บูรณะ ตำบลบ้านยาง
วัดองค์ตือท่าเดื่อ ตำบลบ้านยาง
วัดตลาด ตำบลบ้านหัน
วัดเนินไสว ตำบลบ้านหัน
วัดบูรพา ตำบลบ้านหัน
วัดศรีสะอาด ตำบลบ้านหัน
วัดสมบูรณ์นทิยาราม ตำบลบ้านหัน
วัดสะพานยาว ตำบลบ้านหัน
วัดสาลิกา ตำบลบ้านหัน
วัดหรดี ตำบลบ้านหัน
วัดขามเทศ ตำบลสระโพนทอง
วัดโนนฆ้องมังคลาราม ตำบลสระโพนทอง
วัดโนนตะโก ตำบลสระโพนทอง
วัดสุวรรณาราม ตำบลสระโพนทอง
วัดโคกบำรุง ตำบลหนองข่า
วัดเชิงบรรพต ตำบลหนองข่า
วัดป่าดอนสวรรค์ ตำบลหนองข่า
วัดสมบูรณ์ ตำบลหนองข่า
วัดสว่างอารมณ์ ตำบลหนองข่า
วัดหนองแดงวนาราม ตำบลหนองข่า
วัดกุดฉิม ตำบลหนองโพนงาม
วัดโคกก่อง ตำบลหนองโพนงาม
วัดวังม่วง ตำบลหนองโพนงาม
วัดสว่างไพรงาม ตำบลหนองโพนงาม
วัดราษฎร์ในจังหวัดชัยภำมิ > วัดราษฎร์ในอำเภอเกษตรสมบูรณ์ > วัดราษฎร์ธรรมยุติกนิกาย

วัดป่าสามัคคีโฆษิตาราม ตำบลโนนทอง